Datum: 10. 7. 2020

Spoštovani,

objavljamo odgovore na vprašanja gospodarskih subjektov za javno naročilo št. VKS-123/20 Rekonstrukcija vodovoda po Tržaški cesti od Bleiweisove ceste do Poti Rdečega križa sočasno z ureditvijo javnih prometnih in kolesarskih površin ob Tržaški cesti, ki smo jih prejeli preko Portala javnih naročil.

VPRAŠANJE:

Pri referenci za vodjo gradnje piše, da mora imeti vsaj eno referenco za vodovod 150 ali več dolžini vsaj 2500m. Kaj to pomeni, da mora imeti eno za celo dolžino 2500m,ali lahko ima dve in skupaj data dve recimo nekaj čez 2500m? Ker za firmo imate napisano, da mora vsaj z dvema dati referenco za skupaj vsaj 5000m in to pomeni, da lahko na primer tudi s tremi doseže to dolžino.

Je isto dovoljeno za vodjo gradnje in lahko tudi več kot z eno referečno dokaže 5000m vode dn150?

ODGOVOR:

Naročnik pri prvi alineji referenčnih pogojev za ponudnika omogoča seštevanje referenčnih dolžin zgrajenih oz. obnovljenih vodovodov. Torej teoretično ponudnik pogoj »najmanj dve (2) izvedbi gradnje/obnove javnih vodovodov iz nodularne litine DN150 ali več v skupni dolžini vsaj 5.000m'« izpolni lahko tudi npr. z desetimi referenčnimi deli.

Zahtevi »od tega DN200 ali več v dolžini vsaj 200m'« in »najmanj ena (1) izvedba hišnih priključkov, kjer se je obnovilo min. 60 hišnih priključkov (znotraj ene pogodbe/sklopa)« pa morata biti izpolnjeni z po enim referenčnim poslom.

Pri zahtevah po referenčnih delih vodje gradnje oz. vodje del pa je naročnik postavil kriterij enak kot bodo izvedene dolžine vodovodov na projektu. In od te zahteve zaradi narave dela, obsežnosti in težavnosti izvedbe ne odstopa.

VPRAŠANJE:

Naročnik v razpisni dokumentaciji na strani 11 postavlja pogoj za reference in sicer:   
"Ponudnik mora s potrjenimi referenčnimi izjavami s strani dejanskih investitorjev v ponudbi izkazati, da je v zadnjih petih (5) letih pred oddajo ponudbe, kvalitetno in pravočasno ter v skladu s sklenjeno pogodbo izvedel:  
- najmanj dve (2) izvedbi gradnje/obnove javnih vodovodov iz nodularne litine DN150 ali več v skupni dolžini vsaj 5.000m' od tega DN200 ali več v dolžini vsaj 200m'

- najmanj ena (1) izvedba hišnih priključkov, kjer se je obnovilo min. 60 hišnih priključkov (znotraj ene pogodbe/sklopa)".  
Naročnik bo štel eno pogodbo za eno referenco.

Glede na to, da navajate, da se bo štela ena pogodba za eno referenco nas zanima ali to velja tudi za izvedbo hišnih priključkov. Menimo, da ni smiselno, da bi morali za hišne priključke prilagati svojo referenco, saj se izvajajo z isto pogodbo, kot se izvaja vodovod. Prosimo, da omogočite, da referenčni pogoj za hišne priključke izpolnimo z eno od dveh referenc, ki jih bomo priložili za izpolnjevanje gradnje/obnove vodovoda.   
To velja za izpolnjevanje referenčnega pogoja za podjetje in za vodjo gradnje.

ODGOVOR:

Naročnik s pogojem »najmanj ena (1) izvedba hišnih priključkov, kjer se je obnovilo min. 60 hišnih priključkov (znotraj ene pogodbe/sklopa)« zahteva dokazilo o referenčnem delu, kjer so je znotraj ene pogodbe obnovilo (ali zgradilo) vsaj 60 hišnih priključkov.

Ponudniki lahko referenco izkažejo skupaj z izvedbo vodovoda po isti pogodbi (v kolikor ustreza min. pogojem »nodularna litina in DN150 ali več) na enem referenčnem potrdilu iz katerega mora biti jasno razvidno in s strani naročnika referenčnega dela potrjeno, da so bila dela dejansko izvedena.

Z navedbo »Naročnik bo štel eno pogodbo za eno referenco.« je naročnik ponudnikom zgolj onemogočil delitev referenc iz ene (1) večje pogodbe na večje število manjših referenc, da bi zadostil zahtevi po min. številu referenčnih objektov.

VPRAŠANJE:

Naročnik v poglavju 3.2.6. Reference pod točko 1) in 2) od ponudnikov zahteva, da izkažejo izpolnjevanje referenčnih pogojev za zadnjih 5 let pred oddajo ponudbe.

Glede na to, da je naročnik za podjetje in vodjo gradnje predvidel zelo zahtevne reference, ga naprošamo, da rok izpolnjevanja referenčnih pogojev iz 5 let pred oddajo ponudbe podaljša tako, da bo upošteval reference od 1. 1. 2015 naprej.

S tem naročnik ne bo na noben način ogrozil ali zmanjšal strokovnosti in tehnične ter kadrovske sposobnosti ponudnikov, temveč bo zgolj omogočil večim strokovno in kadrovsko usposobljenim ponudnikom, da bodo lahko oddali ponudbo za predmetno javno naročilo. Na ta način bo povečana učinkovitost in ekonomičnost javnega naročila, kar je eno od temeljnih načel postopkov javnega naročanja skladno z ZJN-3. Hkrati bo na tak način postavljen pogoj tudi bistveno bolj nedvoumen, saj bi se denimo v primeru podaljšanja roka za oddajo ponudb (ki je trenutno 22. 7. 2020) lahko zgodilo, da bi ponudnikova referenca za posel, končan recimo 21. 7. 2015, v primeru podaljšanja roka oddaje za isto javno naročilo za nekaj dni, ne veljala več, bi pa veljala, če rok ne bi bil podaljšan. Slednje seveda ni smoterno in gotovo ni namen naročnika.

Naročnika tako prosimo, da potrdi, da bo kot ustrezne reference pod točko 1) in 2) v poglavju 3.2.6., upošteval referenčna dela, izvedena od 1. 1. 2015 dalje. Prosimo za čim hitrejši odgovor. Hvala.

ODGOVOR:

Kot je že v svoji utemeljitvi vprašanja ponudnik izpostavil se pogoj za reference šteje za obdobje od dneva oddaje ponudb – t.j. v danem razpisu 22.07.2020. Referenčno delo, ki je bilo zaključeno 21.07.2015 v tem primeru že tako ali tako ne izpolnjuje naročnikovih zahtev – ne glede na morebitna prestavljanja rokov oddaje ponudb. Tudi če bi se naročnik odločil prestaviti rok oddaje ponudb je z različnimi odločitvami odgovornih institucij zavezan upoštevati osnovni, prvotno določeni datum za oddajo ponudb, kar ponudnikom ne predstavlja nobenih novih pogojevanj.

Ne glede na zgoraj zapisano se je naročnik odločil, da »odpre« in »nekaterim ponudnikom bolj jasno« opredeli termin v zadnjih 5 letih s tem, da določi presečni datum 01.01.2015!  Torej, naročnik bo kot ustrezna referenčna dela upošteval tista, ki so bila zaključena in prevzeta v obdobju med 1.1.2015 in dnevom, določenim za oddajo ponudb.

Ponudniki morajo pri pripravi ponudbe upoštevati odgovore na vprašanja in spremembo razpisne dokumentacije z dne 10. 7. 2020, ki so bili objavljeni na spletni strani naročnika in na Portalu javnih naročil.

Lepo pozdravljeni!

JAVNI HOLDING Ljubljana, d.o.o.

Sektor za javna naročila